આટલું જ નહીં મોબાઈલ દ્વારા આ મંડપને દેશના કોઈપણ ખુણેથી ફરતો ચાલુ તેમજ બંઘ પણ કરી શકાય છે. આ માટે મોબાઈલમાં માત્ર એક કોડ નાખવાની જરૂર પડે છે. આ ફરતો મંડપ જોવા દૂર-દૂરથી આવતા લોકો પણ આ મંડપ જોઈને આશ્ચર્યમાં ગરકાવ થઈ જાય છે. સામાન્ય રીતે ટેકનોલોજીનો ઉપયોગ શહેરોમાં કરાતો હોવાનું માનવામાં આવે છે. પરંતુ બદલાતા સમય સાથે ગામડાઓનું ચિત્ર પણ બદલાયું છે અને નાના ગામોમાં પણ ટેક્નોલોજીનો ભરપુર ઉપયોગ કરવામાં આવી રહ્યો હોવાનું ઉતમ ઉદાહરણ આ અનોખો મંડપ પુરૂ પાડે છે.